Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: kiegészített 1991. évi XXV. törvény 27. §-ának (3) — a II/2.
Paragraph Index: 729

b) a lehívási kérelem alátámasztására csatolni kell mindazokat a bizonylatokat, amelyeket a Bank ésszerűen kér. A legelső, általa aláírt lehívási kérelemhez csatolni kell a lehívási kérelmek aláírásra felhatalmazott személy hitelesített aláírásmintáját. Minden segélyösszegre vonatkozó lehívási kérelemnek és az ahhoz csatlakozó bizonylatoknak formailag és tartalmilag kielégítően mutatniuk kell a Bank számára, hogy a Kedvezményezett jogosult ezen összeg lehívására a Segélyszámláról, és hogy ezt az összeget a Tevékenységek végzésére használják fel. A Bank a Kedvezményezett által lehívott összegeket kizárólag a Kedvezményezett részére vagy annak rendeletére fizeti ki. 4.5. A Segély összegeit a Segély pénznemében kell lehívni. A Bank a Kedvezményezett kérésére, annak ügynökeként eljárva a Segélyszámláról a Segély pénznemében lehívott összegekkel megveszi a Segélyből finanszírozott kiadásokhoz kapcsolódó kifizetésekhez szükséges devizákat. Amikor e Levél-egyezmény értelmezésében bármikor szükség van valamely pénznemnek egy másik pénznemhez viszonyított értékének meghatározására, ez az az érték, amelyet a Bank ésszerű alapon megállapít. 4.6. A Bank kérheti, hogy a Segélyszámláról történő, egyéni tanácsadók esetében egyenként 50 000 USD, tanácsadó cégek igénybevétele esetén 100 000 USD értéket meg nem haladó szerződések esetén a lehívás kiadási bizonylatok alapján történjen, a Bank által ésszerűen meghatározott és a Kedvezményezettel közölt feltételek mellett. 4.7. A Tevékenységek végzésének megkönnyítése érdekében a Kedvezményezett speciális betétszámlát nyithat dollárban (a Speciális Számla) a Magyar Köztársaság központi bankjában, a Bank számára kielégítő feltételek és kikötések mellett. A Speciális Számlára betétet elhelyezni, illetve arról kifizetést teljesíteni a jelen Melléklet Függelékében foglalt előírások szerint kell. 1998/39. szám

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes